หนูเป็นตกขาวสีน้ำตาล3วันแล้วก็เป็นตกขาวสีขาว ประจำเดือนยังไม่มา ทำไงดีคะ เครียดมากค่ะ
สวัสดีค่ะ ประจำเดือนที่ไม่มา คือมาช้ากว่า 35 วันจากรอบก่อนนั้น จัดว่ามาช้าผิดปกติ และอาจจะมีสาเหตุต่างๆที่เป็นไปได้เช่นการตั้งครรภ์ มีถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก ผนังมดลูกบาง การทำงานของต่อมไทรอยด์ผิดปกติ เป็นต้นโดยการมีตกขาวผิดปกตินั้น ไม่ได้สัมพันธ์กับรอบเดือนโดยตรง แต่การที่ตกขาวออกมาเป็นสีน้ำตาล อาจเกิดจากการติดเชื้อของช่องคลอดหรือปากมดลูก หรือเป็นเลือดปนจากสาเหตุอื่นๆเช่นการมีเนื้องอกมดลูก ฮอร์โมนจากรังไข่ไม่สมดุล ภาวะแทรกซ้อนจากการตั้งครรภ์ดังนั้นควรซื้อชุดตรวจครรภ์ทางปัสสาวะมายืนยันเอง ให้ผลบวกได้ 10-14 วันหลังปฏิสนธิ และอาจจะไปยืนยันร่วมกับหาสาเหตุของตกขาวสีที่ผิดปกติอีกครั้ง ถ้าไม่ตั้งครรภ์จริง ก็จะมีการหาสาเหตุที่ทำให้ประจำเดือนไม่มาดังกล่าวไป ในขณะนี้ไม่ซื้อยาปรับฮอร์โมนใดๆมาใช้เอง